[{"text_idx": "#000000", "text": "Berriak \u25b8 Transfermuga eraberritu da"}, {"text_idx": "#000002", "text": "Euren mugaz gaindiko joan-etorriak planifikatzeko, Akitania-Berria, Euskadi eta Nafarroako bidaiariek uda honetatik landa atari berri batez profitatuko dute , baita izen bereko aplikazioa ere erabili ahal izango dute, iPhone eta Android bidez eskuratu daitekeena."}, {"text_idx": "#000003", "text": "Eraldaketa hauek mugaz gaindiko mugikortasuna ardatz duen TRANSFERMUGA-RREKIN europar proiektuaren baitan eman dira, zeina Eskualde Garapenerako Europar Funtsaren bitartez (EGEF) %65ean finantzatua den."}, {"text_idx": "#000004", "text": "Modu honetan, Euroeskualdeak Navitia izeneko informazio plataformaren apostua egin du, mugaz gaindiko ibilbideetan bidaiariek funtzionalitate berritzaileak izan ditzaten lagun, Nafarroan, Euskadin zein Akitania-Berriko lurraldeetan."}, {"text_idx": "#000005", "text": "Eleaniztuna izanik, atari honek ibilbideak, zerbitzu-eskaintzak, ordutegiak, salneurriak eta beste ematen ditu argitara. Era berean, Transfermuga atariak aisialdira eta turismora bideratuta dagoen atal bat eskaintzen du, mapa interaktibo ebolutibo batekin, eta proiektuaren aurreko edizioetatik gaurdaino gauzatu diren mugikortasun estudioak publikoaren eskutan jartzen ditu."}, {"text_idx": "#000006", "text": "Ibilbide kalkulagailuari so eginez, honek funtzionalite nabarmenak ditu bidaiarien ongizaterako. Besteak beste, autokonplezio geolokalizatuak inguruan dauden toki interesdunak erakuts ditzake, edo ohiko eskaintza eta ibilbide seguruena bezalako funtzionalitateak ere. Denbora errealeko hainbat datu ere biltzen dira, eta lotura egokien kalkulua ere eskaintzen du gailuak. Geldiuneak, bizikleta publikoen tokiak, eta lurraldeko interes-guneak erakusten dituen mapa interaktibo batez lagundurik doa."}, {"text_idx": "#000007", "text": "Perimetroari dagokionez, kalkulagailuak garraio-sare zabalago batez elikatua da, datu-basea modu nabarmenean aberastu baita. SNCF, RENFE, eta Euskotren bezalako trenbide zerbitzuen informazio teorikoa ere bertan da, ibilgailu pribatuaren ordez irtenbide multimodalak ere eskura izan ditzan bidaiariak."}, {"text_idx": "#000008", "text": "Transfermuga web gunean, honako funtzionalitate hauek aurki ditzakezu:"}, {"text_idx": "#000009", "text": "Hiri barruko eta hiriarteko autobus-lineei buruzko informazioa\nTren lineei eta geltokiei buruzko informazioa\nLinea nagusietako txartelen tarifen deskribapena\nAisialdi eta turismo atala mapa interaktibo baten bitartez\nMugikortasunari buruzko azken berriak eta Euroeskualdeko kultur-jarduerak\nMugaz gaindiko loturaren estudioak, eginak daudenak eta TRANSFERMUGA-RREKIN proiektuaren baitan egiten ari direnak\nBeste mugaz gaindiko mugikortasun proiektuen kapitalizazio atala"}, {"text_idx": "#000010", "text": "\u2018Konexio hobeak\u2019 lemapean, mugikortasun jasangarriaren sentsibilizazio kanpaina irailaren 16tik 22ra martxan da."}, {"text_idx": "#000011", "text": "Antzar Egunera joatea bere aztarna ekologikoa mugatuz? Artikulu hau irakurrita posible da!"}, {"text_idx": "#000013", "text": "Jarrai gaitzazu gure sare sozialetan mugaz gaindiko mugirkortasunaren inguruan buru-belarri egoteko.\nTransfermugak zure joan-etorriak errazten dizkizu. Planifikatu zure bidaiak zure mugikorraren bitartez."}, {"text_idx": "#000014", "text": "Jarrai gaitzazu gure sare sozialetan mugaz gaindiko mugirkortasunaren inguruan buru-belarri egoteko."}, {"text_idx": "#000015", "text": "Transfermugak zure joan-etorriak errazten dizkizu. Planifikatu zure bidaiak zure mugikorraren bitartez."}, {"text_idx": "#000016", "text": "This website uses cookies to improve your experience. We'll assume you're ok with this, but you can opt-out if you wish. Read More"}]